
REFERAT
Privind participarea Consiliului Local în calitate de sustinator financiar al proiectului „Timisoara- climat artistic interbelic”, organizat de Fundatia InterArt Triade
Fundatia InterArt Triade din Timişoara a depus solicitarea nr. SC2006-  000661/ 13.01.2006 a privind susţinerea financiară a proiectului „Timisoara- climat artistic interbelic” in perioada 1 martie -25 decembrie 2006.
Proiectul îşi propune să aducă în lumina contemporaneităţii atmosfera primelor decenii ale secolului trecut , care au reprezentat pentru Timişoara o perioadă de amplă eflorescenţă artistică, extrem de prolific pentru artă. Se vor organizarea o serie de manifestări centrate pe această temă: o expoziţie cu lucrări ale artistilor, un colocviu cu participare naţională şi apoi, editarea unui volum scris cu materiale prezentate la acest colocviu. Pe de altă parte, proiectul  îşi propune recuperarea şi punerea în circulaţie a uneia dintre operele maestrului Romul Ladea: BUSTUL SCRIITORULUI VIRGIL BIROU.
Propunem, în conformitate cu prevederile art.38 alin 2 litera (b), aliniatul 4 litera (a), aliniatul 6 litera (a) şi art. 46 din legea nr.215/ 2001 privind administraţia publică locală, modificată şi completată, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 6.000 RON, din cap.67.02. „Cultură, recreere şi religie” (67.02.50. Alte servicii în domeniile culturii, recreerii şi religiei).

Detalii referitoare la această manifestare se află în materialul anexat.

